open-index/open-wikipedia-markdown huggingface dataset:
জেনিটাল হার্পিস

**জেনিটাল হার্পিস** বা **যৌনাঙ্গের হার্পিস** () হল যৌন সংক্রামক একটি রোগ। এই রোগ হার্পিস সিমপ্লেক্স ভাইরাস টাইপ-১ (HSV-1) ও বেশিরভাগ ক্ষেত্রে সিমপ্লেক্স ভাইরাস টাইপ-২ (HSV-2) সংক্রমণের ফলে হয়।

অধিকাংশ ক্ষেত্রে আক্রান্ত ব্যক্তি জানতেই পারে না যে সে HSV-2 বা HSV-1তে আক্রান্ত।
 
## সংক্রমণ
যৌনাংগে HSV-2র বা HSV-1র  সংক্রমণ থাকা ব্যক্তির সাথে যৌনসংগম করলে এইরোগ সংক্রমণ হতে পারে। এই ক্ষেত্রে বাইরের থেকে উক্ত ব্যক্তির হার্পিস আছে এমন ধারণা করা সম্ভব হয় না এবং আক্রান্ত ব্যক্তিও তার রোগ সম্পর্কে জ্ঞাত না হতে পারে।

## লক্ষণ ও উপসর্গ

বেশিরভাগ ক্ষেত্রে আক্রান্ত ব্যক্তি জানতেই পারে না যে সে হার্পিস সিমপ্লেক্স ভাইরাসতে আক্রান্ত। 

সাধারণত এই ভাইরাস দ্বারা সংক্রমিত হওয়ার দুসপ্তাহ পর শরীরের বাইরে এর প্রকাশ ঘটে। এর ঘাগুলি দুই থেকে চার সপ্তাহের ভিতর শরীরে ফুটে ওঠে। ঘাঁগুলি সাধারণত যৌনাঙ্গ বা মলদ্বারের কাছে একটা বা একাধিক গুটির মতো দেখা দেয়। প্রথমে এই গুটিগুলি দেখা দেওয়ার পরে এইগুলি ফেটে গিয়ে স্পর্শকাতর ঘা হয়ে যায়। এই ঘাগুলি ঠিক হতে ২ থেকে চার সপ্তাহ সময় লাগে। এর কয়েক সপ্তাহ কয়েক মাস পর গুটিগুলি পুনরায় দেখা দেয়। অবশ্য পরেরবার ঘাগুলি আগের বারের চেয়ে কম ভয়াবহ হয় এবং সময় মতো শুকায়। এই সংক্রমণ শরীরে অনির্দিষ্ট কাল পর্যন্ত থাকতে পারে। অবশ্য একবছরের ভিতর এই ঘার পরিমাণ ধীরে ধীরে কমতে আরম্ভ করে। এর অন্যান্য উপসর্গ গুলি হল — ফ্লুর মতো জ্বর, গ্রন্থি ফুলে ওঠা।

## চিকিৎসা
হার্পিস নিরাময়ের কোন চিকিৎসা নেই। কিন্তু প্রতিরোধের ঔষধ খেয়ে ঘাগুলি প্রতিরোধ করা ও কম দিন থাকার চিকিৎসা করা যায়। সংক্রমণ হওয়ার থেকে রক্ষা করা যায়।

## প্রতিরোধ
যেকোনো যৌন সংক্রমণ প্রতিরোধের উচিত উপায় হল — যৌন সম্পর্ক না করা অথবা সংক্রমণ প্রতিরোধী ব্যবস্থা গ্রহণের মাধ্যমে যৌন সংক্রামক রোগ না থাকা একজন ব্যক্তিকে যৌনসঙ্গী করে নেওয়া।
## তথ্যসূত্র

বিষয়শ্রেণী:যৌনবাহিত রোগ ও সংক্রমণ
হাজেরা-তজু ডিগ্রী কলেজ

**হাজেরা-তজু ডিগ্রী কলেজ** চট্টগ্রামের চান্দগাঁওতে অবস্থিত একটি বেসরকারি উচ্চ মাধ্যমিক ও স্নাতক শিক্ষাপ্রতিষ্ঠান। ১৯৯১ খ্রিষ্টাব্দে কলেজটি প্রতিষ্ঠিত হয়।

## ইতিহাস
চট্টগ্রাম-৮ আসনের সাবেক সংসদ সদস্য ও বৈদেশিক ও প্রবাসী কল্যাণ মন্ত্রী নুরুল ইসলাম বিএসসি ১৯৯১ খ্রিষ্টাব্দে একটি মহিলা কলেজ হিসেবে কলেজটি প্রতিষ্ঠা করেন। নুরুল ইসলাম বিএসসি এর মাতা "হাজেরা" ও পিতা "তজু"  এর নামে নামকরণ করা হয় "হাজেরা-তজু ডিগ্রী কলেজ"। ১৯৯৫ খ্রিষ্টাব্দে কলেজটিতে ছাত্র-ছাত্রী সবার জন্য পড়ার সুযোগ করে দেয়া হয়। প্রতি বছর প্রায় দেড় হাজার ছাত্র-ছাত্রী এ কলেজ হতে উচ্চমাধ্যমিক পরীক্ষায় অংশ নেয়। ১৯৯৪ সাল হতে কলেজটিতে জাতীয় বিশ্ববিদ্যালয়ের অধীনে স্নাতক (পাস)  কোর্স চালু করা হয়।

* উচ্চ মাধ্যমিক: ০১-০৭-১৯৯১ 
* স্নাতক (পাস): ০১-০৭-১৯৯৪  
* স্নাতক (সম্মান): ০১-০৭-২০০৬ 

## শিক্ষকবৃন্দ
 এ কলেজে ৬০ জনের অধিক শিক্ষক-শিক্ষিকা কর্মরত আছেন।

## ব্যবস্থাপনা
অত্র কলেজ পরিচালনার জন্য সাবেক প্রবাসীকল্যাণ ও বৈদেশিক কর্মসংস্থান মন্ত্রণালয়ের মাননীয় মন্ত্রী আলহাজ্ব নুরুল ইসলাম বি.এস.সির পুত্র মুজিবুর রহমানকে সভাপতি করে একটি কলেজ গভর্নিং বডি রয়েছে।

## শিক্ষাঙ্গন
* ত্রিতল বিশিষ্ট পুরাতন ভবন ১ টি
* ত্রিতল বিশিষ্ট পুরাতন ভবন ২ টি
* চারতলা বিশিষ্ট  নতুন ভবন ১ টি
*৬ষ্ঠ তলা বিশিষ্ট নতুন ভবন  ১টি
* নতুন ভবন ( নির্মাণাধীন)     ১ টি
## সংগঠন
* হাজেরা তজু ডিগ্রী কলেজ অ্যালুমিনা অ্যাসোসিয়েশন (প্রাক্তন ছাত্র-ছাত্রী পরিষদ)

### অনুষদ ও বিভাগসমূহ
উচ্চমাধ্যমিক পর্যায়ে
বিজ্ঞান,  ব্যবসায় শিক্ষা ও মানবিক
এবং স্নাতক পর্যায়ে নিম্নোক্ত অনূষদ ও বিভাগ রয়েছে:

### ব্যবসায় শিক্ষা অনুষদ
* ব্যবস্থাপনা বিভাগ
* হিসাববিজ্ঞান  বিভাগ

### সামাজিক বিজ্ঞান অনুষদ
*অর্থনীতি বিভাগ

## আরো দেখুন
* চট্টগ্রামের শিক্ষা প্রতিষ্ঠানের তালিকা
* সিডিএ পাবলিক স্কুল এন্ড কলেজ
* ইসলামিয়া ডিগ্রি কলেজ
* ওমরগণি এম.ই.এস. কলেজ

## তথ্যসূত্র

*বার্ষিক কার্যক্রম পরিকল্পনা ২০১৪-২০১৫
*বার্ষিক কার্যক্রম পরিকল্পনা ২০১৭-২০১৮
*https://web.archive.org/web/20190510191145/http://htdc.edu.bd/

## বহিঃসংযোগ

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিষয়শ্রেণী:বিএনসিসি-এর চট্টগ্রাম ফ্লোটিলার ইউনিট
নাউতারা আবিউন্নেছা উচ্চ বিদ্যালয়

**নাউতারা আবিউন্নেছা দ্বি- মূখী উচ্চ বিদ্যালয়** হচ্ছে নাউতারা ইউনিয়নের সব থেকে প্রাচীনতম উচ্চ বিদ্যালয়। এটি ১৯১১ সালে স্থাপিত হয়। অতীতে সরাসরী ছাত্র/ছাত্রী  ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা। এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত। 

## ইতিহাস
বিদ্যালয়টি ১৯১১ ইং সালে জমিদার সত্যেন্দ্র মোহন ও শিক্ষানুরাগী জিতেন্দ্র নাথ রায় এবং এলাকার গণ্যমান্য ব্যক্তিবর্গের সহযোগিতায় প্রতিষ্ঠিত হয়। পরবর্তীকালে সিনিয়র মন্ত্রী মরহুম মশিউর রহমান যাদু মিয়ার মায়ের নামে নাউতারা আবিউন্নেচ্ছা দ্বি-মূখী উচ্চ বিদ্যালয় নামকরণ করা হয়।

## ছাত্র/ছাত্রী সংখ্যা
মোট ছাত্রঃ ৪৭৪ জন

মোট ছাত্রীঃ ২৭৬ জন

## বোর্ড পরীক্ষাসমূহঃ
নাউতারা আবিউন্নেছা উচ্চ বিদ্যালয় হতে প্রতিবছর অসংখ্য শিক্ষার্থী জুনিয়র স্কুল সার্টিফিকেট (জে এস সি) এবং সেকেন্ডারি স্কুল সার্টিফিকেট (এস এস সি) পরীক্ষায় অংশগ্রহণ করে। পাশের হার উল্লেখজনক। সর্বশেষ বোর্ড পরীক্ষা অনুষ্ঠিত হয় এ বছরের পহেলা নভেম্বর থেকে (জে এস সি); যার ফলাফল প্রকাশিত হবে একই বছরের ৩০ ডিসেম্বর।

## পাশের হার
৯৯%

## বিদ্যালয় পরিচালনা কমিটিঃ

## তথ্যসূত্র

# নাউতারা ইউনিয়ন তথ্য বাতায়ন

বিষয়শ্রেণী:১৯১১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নীলফামারী জেলার বিদ্যালয়
সাইয়ন, সুইজারল্যান্ড

সাইয়ন সু্ইজারল্যান্ডের সায়ন জেলার মূল শহর। ২০১৫ সালের ডিসেম্বর পর্যন্ত এই শহরের মূল জনসংখ্যা গণনা করা হয় ৩৩,৫৩২।  জানুয়ারী ১৭, ১৯৬৮ সালে ব্রামোইস পৌরসভা সাইয়ন পৌরসভার সাথে একীভূত হয়ে যায়। জানুয়ারী ১, ২০১৩ সালে সালিনস পৌরসভা সাইয়ন পৌরসভার সাথে একীভূত হয়ে যায়। সাইয়ন তার পুরানো শহরের জন্য বিখ্যাত।
## তথ্যসূত্র

বিষয়শ্রেণী:সুইজারল্যান্ড
বিষয়শ্রেণী:সুইজারল্যান্ডের শহর
মাদ্রাসা-এ-মুহাম্মদিয়া আহমদিয়া সুন্নিয়া

**মাদ্রাসা-এ-মুহাম্মদিয়া আহমদিয়া সুন্নিয়া**  বাংলাদেশের চট্টগ্রামের সীতাকুন্ডে অবস্থিত একটি আলিয়া মাদরাসা। ১৯৮৩ সালে প্রতিষ্ঠিত এটি একটি আলিম স্তরের মাদ্রাসা। প্রাচীন মাদ্রাসা হিসাবে চট্টগ্রামের সীতাকুণ্ড পৌরসভার অন্যতম মাদ্রাসা, যেখানে বহু মানুষ ইসলাম শিক্ষা গ্রহণ করেছে।

## অবস্থান
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর বানুরবাজারে অবস্থিত।
## ইতিহাস
১৯৮৩ সালে মাদরাসাটি প্রতিষ্ঠিত হয়। মাদরাসাটি সীতাকুন্ড উপজেলার ৯নং ভাটিয়ারী ইউনিয়নের ইমাম নগর (বানুর বাজার) গ্রামের জনবহুল এলাকায় অবস্থিত। মাদরাসাটি ২.৩৯ একর জায়গার উপর অবস্থিত। মাদরাসাটিতে তিনটি ভবন রয়েছে। মাদরাসাটি প্রতিষ্ঠার জন্য উদ্যোগ নিয়েছিলেন সৈয়্যদ মোহাম্মদ তৈয়্যব শাহ এবং পরবর্তীতে তিনি এটির ভিত্তিপ্রস্থর স্থাপন করেন। ১৯৯০ সালে মাদরাসাটি দাখিল এবং ২০০২ সালে আলিমের কার্যক্রম চালুর অনুমতি পায়।

## তথ্যসূত্র

বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:আনজুমান ট্রাস্ট অধীনস্থ মাদ্রাসা
বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
বনু নাদির অভিযান

**বনু নাদির অভিযান** সংগঠিত হয় ৬২৫ সালের আগস্ট মাসে। (*[[রবিউল আউয়াল‎]]*, ৪ হিজরি)। ঘটনাটি সূরা আল-হাশর এর সাথে সম্পর্কিত, যেখানে মুহাম্মদ  কে গুপ্তহত্যা করার ষড়যন্ত্র করার কারণে বনু নাদির গোত্রের ইহুদিদের নির্বাসন দেওয়া হয়।

## প্রেক্ষাপট

### আক্রমণের কারণ
ভারতীয় মুসলিম লেখক সফিউর রহমান মুবারকপুরী রচিত মুহাম্মাদ (সা:) এর আধুনিক ইসলামী জীবনী আর্-রাহীকুল মাখতূম মতে, একবার মুহাম্মাদ (সা:) তার কয়েকজন সঙ্গীর সাথে বনু নাদির গোত্রের  সাথে দেখা করতে এবং বীর মাওনা অভিযানে ভুল করে আমর বিন ওমাইহ আদ-দামারি যে দুই ব্যক্তিকে হত্যা করেছিলেন তার জন্য বনু কিলাবকে যে রক্ত-অর্থ প্রদান করতে হয়েছিল তা উত্তোলনের জন্য তাদের সাহায্য চেয়েছিলেন। তাঁর কাহিনী শুনে তারা বলেছিল যে তারা রক্তের টাকা পরিশোধে অংশ নেবে এবং তাকে ও তার সঙ্গী আবু বকর কে বলল, উমর, আলী ও অন্যান্যরা যেন তাদের ঘরের দেয়ালের নিচে বসে অপেক্ষা করে। মুবারকপুরী বলেছেন যে ফেরেশতা জিবরাঈল মুহাম্মদ (সা:) হত্যা করার জন্য বনু নাদিরের চক্রান্ত প্রকাশ করে দেন, তাই তিনি, তার সঙ্গীদের সাথে, দ্রুত মদিনায় ফিরে যান। তাদের পথে, তিনি তাঁর সঙ্গীদের ঐশ্বরিক প্রত্যাদেশের (ওহী) কথা বলেন। মুবারকপুরী দাবি করেন যে বনু নাদির ইহুদিরা একটি সংক্ষিপ্ত গোপন সভা করেছিল এবং তারা তাকে হত্যা করার ষড়যন্ত্র করেছিল।

এনসাইক্লোপিডিয়া অফ ইসলামে বলা হয়েছে যে, মুহাম্মাদ ইবনে মাসলামার মাধ্যমে মুহাম্মাদ (সা:) তাদেরকে দশ দিনের মধ্যে মদিনা ত্যাগ করার নির্দেশ দেন। গোত্রটি প্রথমে মেনে চলার সিদ্ধান্ত নিয়েছিল, কিন্তু খাজরাজের প্রধান আবদুল্লাহ ইবনে উবাই তাদের দুর্গে প্রতিরোধ করতে প্ররোচিত করেছিলেন, তাদের সহায়তায় ২,০০০ লোককে পাঠানোর প্রতিশ্রুতি দিয়েছিলেন। হুইয়া ইবনে আখতাব গোত্রের মধ্যে বিরোধিতা সত্ত্বেও বনু কুরাইজার কাছ থেকে সাহায্যের আশা করে প্রতিরোধ গড়ে তোলার সিদ্ধান্ত নেন।

## তথ্যসূত্র

বিষয়শ্রেণী:৬২৫
বিষয়শ্রেণী:মুহাম্মাদের নেতৃত্বে অভিযান
বিষয়শ্রেণী:মুহাম্মাদ ও ইহুদি ধর্ম
বিষয়শ্রেণী:৬২০-এর দশকের সশস্ত্র সংঘাত
সোনিয়া হুসাইন

**সোনিয়া হুসাইন** একজন পাকিস্তানি মডেল, টিভি হোস্ট এবং করাচির অভিনেত্রী। তিনি এআরওয়াই ডিজিটাল এবং হাম টিভির ধারাবাহিক নাটকে আবির্ভূত হয়েছেন। তার উল্ল্যেখযোগ্য নাটকগুলো হল *মেরে হামরাহি*, *মেয় হরি পিয়া*, *মারাসিম* এবং অ্যাঞ্জেলিন মালিকের *কিতনি গিরা বাক্বী হ্যায়*। তাছাড়াও, তিনি *মেরি বেহেন মেরি দিউরানীম*, *নাদামাত*, দারিচা, উম্মে-ই-কুলসুম এবং *শাহরিয়ার শাহ্‌জাদী* ধারাবাহিক নাটকগুলোতে সমর্থন ইতিবাচক ভূমিকাইয় অভিনয়ের জন্য পরিচিত।

## চলচ্চিত্রের তালিকা

## টেলিভিশন

## পুরস্কার এবং মনোনয়ন

## তথ্যসূত্র

## বহিঃসংযোগ
*

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী মডেল
বিষয়শ্রেণী:সিন্ধি ব্যক্তি
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:সিন্ধি অভিনেত্রী
উস্টার, সুইজারল্যান্ড

**উস্টার** সুইজারল্যান্ডের উস্টার জেলার একটি প্রধান শহর যা সুইজারল্যান্ডের জুরিখ ক্যান্টনে অবস্থিত। এটি জুরিখ ক্যান্টনের তৃতীয় বৃহত্তম শহর, যেখানে প্রায় ৩০,০০০ মানুষ বসবাস করে এবং সুইজারল্যান্ডের বিশতম বৃহত্তম শহর। উস্টার গ্রেইফেনজে হ্রদের তীরে অবস্থিত।

উস্টারের দাপ্তরিক ভাষা হল জার্মান, কিন্তু স্থানীয়রা অন্যান্য বিভিন্ন উপভাষায়ও কথা বলে থাকে।

উস্টার শহর ২০০১ সালে স্থাপত্য-ঐতিহ্য সংরক্ষণের জন্য ওয়াক্কার পুরস্কার লাভ করে।

## তথ্যসূত্র

বিষয়শ্রেণী:সুইজারল্যান্ডের শহর
নবদ্বীপ সাধারণ গ্রন্থাগার

**নবদ্বীপ সাধারণ গ্রন্থাগার** হল নদিয়া জেলার নবদ্বীপের ঐতিহ্যপূর্ণ প্রাচীন ও সমৃদ্ধ গ্রন্থাগার। ১৯০৭ খ্রিষ্টাব্দের ১৭ ফেব্রুয়ারি **ভুবনচন্দ্র বিদ্যারত্নের** সভাপতিত্বে এক সভার মাধ্যমে এই গ্রন্থাগারের শুভ সূচনা হয়।

## ইতিহাস
সংস্কৃতচর্চার যখন ঘোর দুর্দিন তখন নবদ্বীপের অমূল্যসম্পদ, সংস্কৃত পুঁথি বিদেশে চলে যাচ্ছিল ক্রমাগত। পুঁথিপত্রের এই বহির্গমন রোধ করে সংরক্ষণের ব্যবস্থা করতে নবদ্বীপের পন্ডিতমন্ডলী একটি পুঁথিশালা স্থাপনের প্রয়োজনীয়তা অনুভব করেন। তারই ফলশ্রুতিতে ১৭ ফেব্রুয়ারি ১৯০৭ খ্রিষ্টাব্দে অজিত নাথ ন্যায়রত্নের সভাপতিত্বে  পোড়ামাতলায় এক সভা অনুষ্ঠিত হয়। সেখানে রায় দ্বারকানাথ ভট্টাচার্য বাহাদুরকে সভাপতি এবং দেবেন্দ্রনাথ বাগচিকে সম্পাদক নির্বাচন করে এক শক্তিশালী কমিটি গঠন করা হয়। রাজানুগ্রহ লাভের জন্য ১৯১০ খ্রিষ্টাব্দে গ্রন্থাগারটি **নবদ্বীপ সপ্তম এডওয়ার্ড এংলো-সংস্কৃত লাইব্রেরি** নামে পরিচিত হয়। ১৯১৪ খ্রিষ্টাব্দের ২৭ জুন বিদ্যোৎসাহী মহারাজ মনীন্দ্রচন্দ্র নন্দীর আর্থিক সহযোগিতায় ষষ্ঠীতলায় হরিদাস শিরোমণির টোল বাড়িটি ক্রয় করে গ্রন্থাগারের নিজস্ব ভবন নির্মাণ করা হয়। স্বাধীনতার পর ১৯৫৫ খ্রিষ্টাব্দে গ্রন্থাগারের নাম পরিবর্তন করে রাখা হয় **নবদ্বীপ সাধারণ গ্রন্থাগার**।

## তথ্যসূত্র

বিষয়শ্রেণী:গ্রন্থাগার
বিষয়শ্রেণী:নবদ্বীপ
মেরি (যিশুর মাতা)

**মেরি**, **মরিয়ম** বা **মারিয়া** (ইসলামী উচ্চারণ মতে, মরিয়ম) (; ; ; ; কিবতি: Ⲙⲁⲣⲓⲁ; ;  ১৮ খ্রিষ্টপূর্বাব্দ –  ৩০/৩৩ খ্রিস্টাব্দ) ছিলেন প্রথম শতাব্দীর নাসরতের একজন গালীলীয় ইহুদি নারী, সন্ত যোষেফের স্ত্রী এবং সুসমাচার ও কোরআন অনুসারে যীশু খ্রীষ্টের, ঈসা (আঃ)এর মাতা।

সাধু মথি ও সাধু লূক লিখিত সুসমাচারে মেরি একজন কুমারীরূপে বর্ণিত হয়েছেন।  খ্রীষ্টধর্মাবলম্বীরা বিশ্বাস করে যে মেরি পবিত্র আত্মার অলৌকিক শক্তি দ্বারা কুমারী অবস্থাতেই সন্তানের জন্ম দেন। এই অলৌকিক জন্ম যখন ঘটে তখন মেরি সন্ত যোষেফের বাগদত্তা ছিলেন এবং বিবাহের আনুষ্ঠানিক গৃহপ্রবেশের জন্য অপেক্ষা করছিলেন। যোষেফকে বিয়ে করে মরিয়ম বৈৎলেহমে চলে আসেন যেখানে যীশুর জন্ম হয়।
সাধু লূক লিখিত সুসমাচারে বলা হয়েছে স্বর্গদূত গাব্রিয়েল মেরির সম্মুখে আবির্ভূত হন এবং যীশুর মা হওয়ার জন্য তিনি দৈবভাবে নির্বাচিত হয়েছেন বলে জানান। ধর্মসম্মত সুসমাচার অনুযায়ী মেরি যীশুর ক্রুশারোপণের সময় উপস্থিত ছিলেন এবং যিরূশালেমের আদি খ্রীষ্টান সম্প্রদায়ের সদস্য ছিলেন। ক্যাথলিক ও অর্থডক্স ভাষ্যমতে জীবনাবসানের পর মেরির দেহ সরাসরি স্বর্গে নিয়ে যাওয়া হয় যা ‘এসাম্পশন অফ মেরি’ নামে পরিচিত।

প্রথম থেকেই মেরি খ্রীষ্টানদের নিকট অত্যন্ত শ্রদ্ধাভাজন একজন নারী  ও খ্রীষ্টধর্মের সর্বাধিক প্রতিভাবতী ও পবিত্রা সত্তারূপে বিবেচিতা হন। শতাব্দী ধরে বিশ্বাসীরা মেরির দিব্যরূপ সম্পর্কে দাবি করে এসেছেন। অর্থডক্স, ক্যাথলিক, ইঙ্গবাদী, লুথারবাদী প্রভৃতি যিশুর জননী মেরিকে “প্রভুর মাতা” বা “ঈশ্বরের মাতা” বলে বিশ্বাস করেন। বিভিন্ন খ্রীষ্টীয় সম্প্রদায়ের মধ্যে মেরিকে নিয়ে বিশ্বাস ও ভক্তিগত বিষয়ে বৈচিত্র্য বিদ্যমান। রোমান ক্যাথলিক মণ্ডলীতে মেরির বিবিধ পাঠ, ‘ঈশ্বরের মাতা’ অভিধা, পবিত্রতা ও শুচিতা, চির-কুমারীত্ব, সশরীর স্বর্গারোহণ প্রভৃতি বিষয়ে আলোকপাত করে থাকে।   বহু প্রোটেস্ট্যান্ট বাইবেলের তথ্যসূত্রে খ্রীষ্টধর্মে মেরির ভূমিকা কিছুটা কম মনে করেন। ইসলাম ধর্মেও মেরির বেশ গুরুত্বপূর্ণ উল্লেখ রয়েছে। ইসলামের ধর্মগ্রন্থ পবিত্র কুরআনে মেরিকে নিয়ে একটি বৃহৎ সূরা বিদ্যমান যার নাম সূরা মারইয়াম।

## তথ্যসূত্র

* Kugeares, Sophia Manoulian. Images Of The Annunciation Of The Virgin Mary Of The 13Th, 14Th And 15Th Century. n.p.: 1991., 1991. University of South Florida Libraries Catalog. Web. April 8, 2016.

## আরও পড়ুন

* Brown, Raymond,E.,Donfried, Karl, P., Fitzmyer, Joseph A., & Reumann, John, (eds.),*Mary in the New Testament*, Fortress/Paulist Press, 1978, 
* Hahn, Scott, *Hail, Holy Queen: The Mother of God in the Word of God*, Doubleday, 2001, 
* Pelikan, Jaroslav. *Mary Through the Centuries: Her Place in the History of Culture*, Yale University Press, 1998, hardcover, 240 pages ISBN
* Tumanov, Vladimir. "Mary versus Eve: Paternal Uncertainty and the Christian View of Women." Neophilologus 95 (2011) 4: 507-521.

## বহিঃসংযোগ

* Chapter Mary in the Quran
* Marilogical Society of America
* University of Dayton—The Mary Page
* 
* Church Fathers on the Sinless Nature of Mary
* Church Fathers on the Perpetual Virginity of Mary
* Mary (Biblical perspective)
* Marialis Cultus

বিষয়শ্রেণী:খ্রিস্টপূর্ব ১ম শতাব্দীতে জন্ম
বিষয়শ্রেণী:১ম শতাব্দীতে মৃত্যু
বিষয়শ্রেণী:খ্রিস্টধর্ম
বিষয়শ্রেণী:প্রাচীন ইহুদি নারী
বিষয়শ্রেণী:নিউ টেস্টামেন্টের খ্রিস্টান সাধু
বিষয়শ্রেণী:যিশুর পরিবার
বিষয়শ্রেণী:যিশুর অনুসারী
বিষয়শ্রেণী:পবিত্র ভূমির সাধু
বিষয়শ্রেণী:নিউ টেস্টামেন্টের নারী
ডন’স প্লাম (২০০১-এর চলচ্চিত্র)

***ডন'স প্লাম*** ২০০১ সালে মুক্তিপ্রাপ্ত স্বল্প বাজেটের সাদাকালো ইন্ডি চলচ্চিত্র। এটি পরিচালনা করেছেন আর. ডি. রব এবং এতে প্রধান চরিত্রে অভিনয় করেছেন লিওনার্দো ডিক্যাপ্রিও, কেভিন কনোলি, স্কট ব্লুম, জেনি লুইস, টোবি ম্যাগুইর। চলচ্চিত্রটির কাহিনী ও চিত্রনাট্য লিখেছেন বিটনি অস্টন, টড বেকম্যান, আর. ডি. রব, ডেভিড স্টুটম্যান, ডেল হুইটলি এবং এটি ১৯৯৫-১৯৯৬ সালে ধারণ করা হয়। এক রাতের দৃশ্যে শেষ হওয়া এই চলচ্চিত্রে রাতে খাবার টেবিলে বসে কয়েকজন যুবকের জীবন নিয়ে আলোচনা দেখানো হয়েছে।

ডিক্যাপ্রিও ও ম্যাগুইরকে প্রতি দিনের জন্য $৫৭৫ করে দেওয়া হয়। তার পরবর্তীতে চেয়েছিল এই ছবিটা যেন মুক্তি না পায়। ছবিটি ২০১৬ সালের জানুয়ারি পর্যন্ত যুক্তরাষ্ট্র ও কানাডায় দেখানো বন্ধ রয়েছে।

রিলো কিলের ব্ল্যাক সিনেট এই চলচ্চিত্রের সঙ্গীতায়োজন করেছেন। এছাড়া তার ব্যান্ডমেট জেনি লুইসও এই চলচ্চিত্রে সারা চরিত্রে অভিনয় করেছেন।

## অভিনয়শিল্পী
* স্কট ব্লুম - ব্র্যাড
* কেভিন কনোলি - জেরেমি
* টোবি ম্যাগুইর - ইয়ান
* লিওনার্দো ডিক্যাপ্রিও - ডেরেক
* জেনি লুইস - সারা
* মিডো সিস্টো - জুলিয়েট
* মারিসা রিবিসি - ট্রেসি
* অ্যাম্বার বেনসন - অ্যামি
* আন্দ্রে বেরিম্যান - ব্যান্ডদলের সদস্য
* জন ব্রোকস - ব্যান্ডদলের সদস্য
* জেরেমি সিস্টো - বারনার্ড
* জেফ্রি কনর - ব্যান্ডদলের সদস্য
* টোলেডো ডায়মন্ড - এসিড জাজ শিল্পী
* ওয়াল্টার ডেভিস - ব্যান্ডদলের সদস্য
* পলা ভার্সি - একক শিল্পী

## আইনি ঝামেলা
১৯৯৮ সালের ১ এপ্রিল প্রযোজক ডেভিড স্টুটম্যান লস অ্যাঞ্জেলেস কোর্টে লিওনার্দো ডিক্যাপ্রিও ও টোবি ম্যাগুইরের বিরুদ্ধে চুক্তি ভঙ্গের অভিযোগে একটি মামলা দায়ের করেন, মামলা নং B C1894C0। পরে ডিক্যাপ্রিও, ম্যাগুইর, স্টুটম্যান, হুইটলি, এবং জেরি মিডরসের মধ্যে মীমাংসা হয় যে ছবিটি যুক্তরাষ্ট্র ও কানাডার বাইরে মুক্তি দিতে হবে।

## মূল্যায়ন
চলচ্চিত্রটি ২০০১ সালের ১০ ফেব্রুয়ারি বার্লিন আন্তর্জাতিক চলচ্চিত্র উৎসবে প্রিমিয়ার হয়। টাইম আউট নিউ ইয়র্ক-এর লেখক মাইক ডি'অ্যাঞ্জেলো এটিকে বার্লিনে তার দেখা শ্রেষ্ঠ চলচ্চিত্র হিসেবে উল্লেখ করেছেন ভ্যারাইটি ম্যাগাজিন এটিকে নিরস ও বিরক্তিকর বলে উল্লেখ করেছে।

## অবাধ স্ট্রিমিং
২০১৪ সালের সেপ্টেম্বরে ডেল হুইটলি ডন'স প্লামের অফিসিয়াল ওয়েবসাইটে ডিক্যাপ্রিওর উদ্দেশ্যে এক খোলা চিঠি প্রকাশ করে এবং চলচ্চিত্রটি ওয়েবসাইটে আপলোড করে যাতে দর্শক অবাধে তা দেখতে পারে। ডিক্যাপ্রিও ও ম্যাগুইর আইনভঙ্গের অভিযোগ করলে ২০১৬ সালের ২৭ জানুয়ারি ছবিটি সরিয়ে ফেলা হয়। হুইটলি ফক্স নিউজকে এক সংবাদ বিবৃতিতে বলেন যে ২০১৬ সালে এসেও একজন জনপ্রিয় মার্কিন তারকার এমন আচরণ তাকে কষ্ট দেয়।

## তথ্যসূত্র

## বহিঃসংযোগ
* 
* 

বিষয়শ্রেণী:২০০১-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:স্বাধীন চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:ডেনিশ সাদাকালো চলচ্চিত্র
বিষয়শ্রেণী:সুয়েডীয় সাদাকালো চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:ডেনীয় চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
মেধা ঘোষ

**মেধা ঘোষ** ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
মেধা ঘোষ ১৯২৩ সালে হাওড়ায়  জন্মগ্রহণ করেন। তার পিতার নাম মহতাব ঘোষ। পেশায় ডেপুটি ম্যজিস্ট্রেট ছিলেন। তিনি ১৯৩৬ সালে অকালে মারা যান।

## শিক্ষাজীবন
১৯৪২ সালে তিনি বি.এসসি পড়ছিলেন। সে সময় রাজনীতিতে যুক্ত হয়ে যান। ১৯৪৬ সালে তিনি বি এ পাস করেন। দেশ স্বাধীনতা লাভের পরে তিনি লন্ডনে গিয়ে 'সোশ্যাল সায়েন্স' এর উপর ডিপ্লোমা নিয়ে আসেন।

## রাজনৈতিক জীবন
১৯৪২ সালে তিনি বেঙ্গল ভলেন্টিয়ার্স নামক বিপ্লবী দলে যোগদান করেন। বিপ্লবী উজ্জ্বলা মজুমদারের সান্নিধ্যে এসেই সশস্ত্র বিপ্লববাদে হাতেখড়ি হয়। ভারত ছাড়ো আন্দোলনে তিনি যোগদান করেন। সে সময় তিনি অর্থ সংগ্রহ, গোপন ইস্তেহার রচনা ও বিলি করেছেন।  স্বদেশী কাজের জন্য পুলিশ তার সাথে নানা ষড়যন্ত্র করে। এর জন্য জেলে যেতে হয়। ১৯৪৫ সালে মার্চ মাসে গভীর রাত্রে বাড়ি তল্লাসি করে পুলিশ। কিছু প্রমাণ করতে না পারলেও নিরাপত্তা আইনে তাকে জেল বন্দি করে রাখে। ডিসেম্বর মাসে জেল থেকে মুক্তি পান। ১৯৪৬ সালে 'ফরওয়ার্ড ব্লক' এ কাজ করতে থাকেন।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:রাজনীতিতে ভারতীয় নারী
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:হাওড়া জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:নারী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
ডেভিড স্লেপিয়ান

**ডেভিড স্লেপিয়ান** একজন মার্কিন গণিতবিদ।

## জীবনী
স্লেপিয়ান ১৯২৩ সালের ৩০ জুন পেন্সিলভেনিয়ার পিটসবার্গে জন্মগ্রহণ করেন। তিনি মিশিগান বিশ্ববিদ্যালয় থেকে ব্যাচেলর্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। 

## পুরস্কার ও সম্মাননা
* IEEE Centennial Medal (১৯৮৩)
* SIAM von Neumann Award in 1982; 
* আইইইই আলেক্সান্ডার গ্রাহাম বেল মেডেল ১৯৮১
* আইইইই ইনফর্মেশন থিওরি সোসাইটি শ্যানন অ্যাওয়ার্ড ১৯৭৪ 

## তথ্যসূত্র

বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২৩-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:ফ্রান্সে মার্কিন প্রবাসী
গুটেং

**গুটেং** শব্দের অর্থ "সোনার জায়গা"। গুটেং দক্ষিণ আফ্রিকার ৯টি রাজ্যের অন্যতম। ২৭ এপ্রিল ১৯৯৪ দক্ষিণ আফ্রিকার প্রথম সর্বদলীয় নির্বাচনের মাধ্যমে তৈরি হয়। প্রথমে এর নাম দেওয়া হয় Pretoria–Witwatersrand–Vereeniging (PWV)। পরে ডিসেম্বর ১৯৯৪ এর নতুন নাম রাখা হয়। .

এটি অত্যন্ত নগরায়িত , যার মধ্যে রয়েছে দেশের বৃহত্তম শহর, জোহেন্সবার্গ, দেশের প্রশাসনিক রাজধানী, প্রিটোরিয়া এবং অন্যান্য বৃহৎ শিল্প এলাকা যেমন মিডল্যান্ড এবং ভান্ডারবিজলপার্ক।

## প্রধান শহর

# জোহানেসবার্গ, দক্ষিণ আফ্রিকার বৃহত্তম শহর ও প্রধান বাণিজ্য কেন্দ্র 
# প্রিটোরিয়া, দক্ষিণ আফ্রিকার রাজধানী 
# বেনোনি, অন্যতম প্রধান শহর

## তথ্যসূত্র

## বহিঃসংযোগ

বিষয়শ্রেণী:দক্ষিণ আফ্রিকা
বিষয়শ্রেণী:দক্ষিণ আফ্রিকার প্রদেশ
বিষয়শ্রেণী:১৯৯৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৯৪-এ দক্ষিণ আফ্রিকায় প্রতিষ্ঠিত
মিশরতত্ত্ব

**মিশরতত্ত্ব** বা **মিশরীয় পুরাতত্ত্ব** (ইংরেজি: **Egyptology**; ইংরেজি *Egypt* ও গ্রিক , **। ) হল প্রাচীন মিশরের ইতিহাস, ভাষা, সাহিত্য, ধর্ম, স্থাপত্য ও শিল্পকলা-সংক্রান্ত গবেষণা ও তত্ত্বানুসন্ধান। খ্রিস্টপূর্ব ৫ম সহস্রাব্দ থেকে শুরু করে খ্রিস্টীয় ৪র্থ শতাব্দীতে মিশরের দেশজ প্রথা ও রীতিনীতিগুলির অবসান পর্যন্ত মিশরীয় সংস্কৃতির পর্যালোচনাই মিশরতত্ত্বের প্রধান আলোচ্য বিষয়। মিশরতত্ত্ব নিয়ে যাঁরা গবেষণা করেন তাদের বলা হয় "মিশরতত্ত্ববিদ"। ইউরোপে, মূলত মহাদেশীয় ইউরোপে প্রাথমিকভাবে মিশরতত্ত্বকে একটি ভাষাতাত্ত্বিক বিষয় মনে করা হয়। যদিও উত্তর আমেরিকায় মিশরতত্ত্বকে প্রায়শই পুরাতত্ত্বের একটি শাখা হিসেবে গণ্য করা হয়।
## পাদটীকা ও তথ্যসূত্র

## আরও পড়ুন
* David, Rosalie. *Religion and magic in ancient Egypt*. Penguin Books, 2002. 
* Chaney, Edward. 'Egypt in England and America: The Cultural Memorials of Religion, Royalty and Revolution', in: *Sites of Exchange: European Crossroads and Faultlines*, eds. M. Ascari and A. Corrado (Rodopi, Amsterdam and New York,2006), 39–74.
* Chaney, Edward. "Roma Britannica and the Cultural Memory of Egypt: Lord Arundel and the Obelisk of Domitian", in *Roma Britannica: Art Patronage and Cultural Exchange in Eighteenth-Century Rome*, eds. D. Marshall, K. Wolfe and S. Russell, British School at Rome, 2011, pp.&nbsp;147–70.
*
* Jacq, Christian. *Magic and mystery in ancient Egypt*. Souvenir Press, 1998. 
* Manley, Bill (ed.). *The Seventy Great Mysteries of Ancient Egypt*. Thames & Hudson. 
* Mertz, Barbara. *Red Land, Black Land: Daily Life in Ancient Egypt*. Dodd Mead, 1978. 
* Mertz, Barbara. *Temples, Tombs and Hieroglyphs: A Popular History of Ancient Egypt*. Bedrick, 1990. 
* *Mysteries of Egypt*. National Geographic Society, 1999. 
* 
* 

## বহিঃসংযোগ

*  Sections, all with content relevant to antiquity: Articles; Books, journals and external resources; Expeditions and fieldwork opportunities; and Professional organizations)
* List shows Egyptology societies and Institutes
*
* 
* 
*
*
* 
* 

 


বিষয়শ্রেণী:প্রাচ্যবিদ্যা গবেষণা
বিষয়শ্রেণী:আফ্রিকা গবেষণা
বিষয়শ্রেণী:প্রাচ্যবিদ্যা
বিষয়শ্রেণী:আফ্রিকান বিদ্যা
ডেভিড মেসারশ্মিট

**ডেভিড মেসারশ্মিট** একজন প্রকৌশলী এবং ইউনিভার্সিটি অব ক্যালিফোর্নিয়া, বার্কলের তড়িৎ প্রকৌশল ও কম্পিউটার বিজ্ঞান এর ইমেরিটাস অধ্যাপক।

## জীবনী
মেসারশ্মিট কলোরাডো বিশ্ববিদ্যালয় থেকে ব্যাচেলর অব সায়েন্স এবং মিশিগান বিশ্ববিদ্যালয় থেকে মাস্টার অব সায়েন্স এবং পিএইচডি ডিগ্রি অর্জন করেন। তিনি ১৯৭৭ থেকে ২০০৫ সাল পর্যন্ত ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন। ১৯৯৩ থেকে ১৯৯৬ সাল পর্যন্ত বিভাগের চেয়ারম্যানের দায়িত্ব পালন করেন। তিনি ১৯৯৯ সালে আইইইই আলেক্সান্ডার গ্রাহাম বেল মেডেল লাভ করেন। তার ১২টি প্যাটেন্ট রয়েছে। তার প্রকাশনায় রয়েছে ৮০টির অধিক জার্নাল নিবন্ধ এবং ন্যূনতম ১১০টি কনফারেন্স নিবন্ধ। 

## তথ্যসূত্র

বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:১৯৪৫-এ জন্ম
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:জীবিত ব্যক্তি
বিষয়শ্রেণী:ডেনভারের ব্যক্তি
বিষয়শ্রেণী:কলোরাডো বিশ্ববিদ্যালয়ের প্রাক্তন শিক্ষার্থী
জোহানেসবার্গ

**জোহানেসবার্গ** ( ,  ,  ; জুলু and  ) দক্ষিণ আফ্রিকার সবচেয়ে বৃহত্তম শহর। এই শহর গুটেং এর অঘোষিত রাজধানী।গুটেং দক্ষিণ আফ্রিকার অর্থনৈতিক রাজধানী। 

২০১১ সালে, জোহানেসবার্গ শহরের জনসংখ্যা ৪,৪৩৪,৮২৭ জন ছিল, এটা দক্ষিণ আফ্রিকার জনসংখ্যায় বৃহত্তম শহর। একই বছরে, বৃহত্তর জোহানসবার্গ মেট্রোপলিটান এলাকার জনসংখ্যা ৭,৮৬০,৭৮১ জন ছিল।

১৮৮৬ সালে এই শহর প্রতিষ্ঠিত হয় যখন এখানে সোনার খনি আবিস্কার করা হয়েছিল। ১০ বছরের মধ্যে অঞ্চলটিতে ১,০০,০০০ স্থানীয় বাসিন্দার সমাবেশ ঘটে। ১৯৯৪ সালে সোয়েটো জোহানেসবার্গের অংশ হয়ে যায়। ২০১৯ সালের তথ্য অনুযায়ী বর্তমানে এটি দক্ষিণ আফ্রিকার সবচেয়ে জনবহুল শহর। এ শহরে জনসংখ্যার ঘনত্ব ২৩৬৪ জন / প্রতি বর্গ কিলোমিটারে।  

## তথ্যসূত্র

বিষয়শ্রেণী:জোহানেসবার্গ
বিষয়শ্রেণী:দক্ষিণ আফ্রিকার শহর
বিষয়শ্রেণী:দক্ষিণ আফ্রিকার প্রাদেশিক রাজধানী
জন ওজেনক্রাফট

**জন ওজেনক্রাফট** একজন তড়িৎ প্রকৌশলী এবং এমআইটি এর ইমেরিটাস অধ্যাপক।

## জীবনী
ওজেনক্রাফট ১৯২৫ সালের ৩০ সেপ্টেম্বর টেক্সাসের ডালাসে জন্মগ্রহণ করেন। তিনি এমআইটি থেকে ১৯৫৭ সালে ডক্টর অব সায়েন্স ডিগ্রি অর্জন করেন। 
তিনি ১৯৫৭ সালে এমআইটিতে তড়িৎ প্রকৌশলের সহকারী অধ্যাপক হিসেবে নিযুক্ত হন। তিনি ১৯৬০ সালে সহযোগী অধ্যাপক এবং ১৯৬৪ সালে অধ্যাপক পদে উন্নীত হন। তিনি ২০০৬ সালে আইইইই আলেক্সান্ডার গ্রাহাম বেল মেডেল লাভ করেন।

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:১৯২৫-এ জন্ম
বিষয়শ্রেণী:২০০৯-এ মৃত্যু
আরোগ্যস্বামী পলরাজ

**আরোগ্যস্বামী পলরাজ** একজন ভারতীয় মার্কিন তড়িৎ প্রকৌশলী। তিনি বর্তমানে স্ট্যানফোর্ড বিশ্ববিদ্যালয় এর ইমেরিটাস অধ্যাপক।

## জীবনী
পলরাজ নেভাল কলেজ অব ইঞ্জিনিয়ারিং থেকে ১৯৬৬ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ইন্ডিয়ান ইন্সটিটিউট অব টেকনোলজি, দিল্লি থেকে ১৯৭৩ সালে পিএইচডি ডিগ্রি অর্জন করেন। 
তিনি ১৯৮৩ থেকে ১৯৮৬ সাল পর্যন্ত স্ট্যানফোর্ড বিশ্ববিদ্যালয় এ ভিজিটিং বিজ্ঞানী হিসেবে কর্মরত ছিলেন। ১৯৮৭ থেকে ১৮৮ সাল পর্যন্ত ব্যাঙ্গালোরের সেন্টার ফর আর্টিফিসিয়াল ইন্টেলিজেন্স অ্যান্ড রোবোটিক্স এর পরিচালক হিসেবে কর্মরত ছিলেন। ১৯৮৮ থেকে ১৯৯১ সাল পর্যন্ত পুনার সেন্টার ফর ডেভেলপমেন্ট অব অ্যাডভান্স কম্পিউটিং এর পরিচালক এবং ব্যাঙ্গালোর্বর ভারত ইলেক্ট্রনিক্সের সেন্ট্রাল রিসার্চ ল্যাবের চীফ সায়েন্টিস্ট হিসেবে কর্মরত ছিলেন। তিনি ১৯৯৩ থেকে ২০১০ সাল পর্যন্ত  স্ট্যানফোর্ড বিশ্ববিদ্যালয় এর গবেষণা অধ্যাপক হিসবে কর্মরত ছিলেন। তিনি ২০১০ থেকে ২০১৪ সাল পর্যন্ত ব্রডকমের সিনিয়র অ্যাডভাইজার হিসবে কর্মরত ছিলেন। তিনি ২০১৫ সালে ইন্ডিয়ান ইন্সটিটিউট অব তেকনোলজিতে, মাদ্রাজের ডিস্টিঙ্গুইশড অধ্যাপক পদে যোগদান করেন। তার প্রকাশনায় রয়ছে ৩৫০ এর অধিক গবেষণাপত্র। তার ৬৬টি মার্কিন প্যাটেন্ট রয়েছে। 

## পুরস্কার ও সম্মাননা
* মার্কনি প্রাইজ (২০১৪)
* আইইইই আলেক্সান্ডার গ্রাহাম বেল মেডেল (২০১১)
* পদ্মভূষণ (২০১০)

## তথ্যসূত্র

## বহিঃসংযোগ
* Arogyaswami Paulraj
* Arogyaswami Paulraj and team
* Faster wireless connectivity: Arogyaswami Paulraj named European Inventor Award 2016 finalist
* NRI scientist AJ Paulraj wins tech ‘Nobel’
* Paulraj second Indian to get Marconi prize 
* Indian born professor Arogyaswami Joseph Paulraj wins the 2014 Marconi Prize
* The man you should thank for high-speed WiFi and 4G
* Father of WiMAX, Prof Arogyaswami Paulraj wins 2014 Marconi Prize
* Stanford Engineer Arogyaswami Paulraj Named European Inventor Award Finalist 
* Stanford’s Prof. Arogyaswami Paulraj in reckoning for European Inventor Award 2016

বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ভারতীয় বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:কোয়েম্বাটুরের ব্যক্তি
বিষয়শ্রেণী:ভারতীয় নৌ-কর্মকর্তা
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
বিষয়শ্রেণী:তামিল ব্যক্তি
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২০শ শতাব্দীর মার্কিন প্রকৌশলী
বিষয়শ্রেণী:২১শ শতাব্দীর ভারতীয় প্রকৌশলী
বিষয়শ্রেণী:২১শ শতাব্দীর মার্কিন প্রকৌশলী
সীতাকুণ্ড ডিগ্রী কলেজ

**সীতাকুণ্ড কলেজ** চট্টগ্রামের সীতাকুণ্ডে অবস্থিত একটি স্নাতক কলেজ যা ১৯৬৮ সালে প্রতিষ্ঠিত হয়। নিরূপমা মুখার্জি কলেজটি প্রতিষ্ঠা করেন। কলেজটি এর নিজস্ব সম্পত্তির ওপর প্রতিষ্ঠিত হয়েছে। এটি জাতীয় বিশ্ববিদ্যালয়ের অধিভুক্ত।

## অবস্থান
সীতাকুণ্ড উপজেলার প্রানকেন্দ্র পৌরসভার কলেজ রোড এ সীতাকুণ্ড কলেজ অবস্থিত।

## অবকাঠামো
সীতাকুণ্ড বিশ্ববিদ্যালয় কলেজের ৩ টি একাডেমিক ভবন রয়েছে। এখানে এইচ,এস,সি(মানবিক,ব্যবসায় শিক্ষা ও বিজ্ঞান বিভাগ);স্নাতক (বি,এ ও বি,বি,এস) ও স্নাতক সম্মান পর্যায়ে পাঠদান করা হয়। স্নাতক পর্যায়ে ঐচ্ছিক বিষয় হিসেবে দর্শন,রাষ্ট্রবিজ্ঞান,ইসলামের ইতিহাস,অর্থনীতি,হিসাববিজ্ঞান ও ব্যবস্থাপনা বিষয়ে পাঠদান করা হয়। প্রতিষ্ঠানের নতুন একটি ভবনকে প্রতিষ্ঠাতা নিরূপমা মুখার্জির নামে নামকরণ করা হয়।

কলেজ গেইট সংলগ্ন সীতাকুণ্ড কলেজ মসজিদ ও কলেজের অন্তর্ভুক্ত।

## ব্যবস্থাপনা
এটি একটি বেসরকারি শিক্ষা প্রতিষ্ঠান
## কৃতি শিক্ষার্থী
## আরও দেখুন
* সীতাকুণ্ড উপজেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ

বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
রামু সরকারি কলেজ

**রামু সরকারি কলেজ** কক্সবাজার জেলার রামু উপজেলায় অবস্থিত একটি কলেজ। কলেজটি ২০১৬ সালে জাতীয়করণ করা হয়। এবং প্রত্যেকটি শিক্ষককে বি সি এস ক্যাডার পদে উত্তীর্ণ করা হয়। কলেজটি জাতীয় বিশ্ববিদ্যালয়ের অধিভুক্ত। এটি ২০১৫ সালের এইচ এস সি পরীক্ষায় কক্সবাজার জেলায় ১৬তম স্থান অধিকার করে।

## অবস্থান
এটি কক্সবাজার জেলার রামুতে অবস্থিত।

## ইতিহাস
১৯৯০ সালে তৎকালীন উপজেলা চেয়ারম্যান আবুল মনসুর চৌধুরী,দানবীর আলহাজ্ব ফজল কবির কোম্পানি, চৈয়দ আলম সওদাগর সহ আরো কিছু বিশিষ্ট ব্যক্তির প্রচেষ্টায় রামু কলেজ প্রতিষ্ঠিত হয়।

## আরও দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
ইসলামিয়া ডিগ্রী কলেজ

**ইসলামিয়া কলেজ** চট্টগ্রাম শহরের সদরঘাট এলাকায় অবস্থিত একটি বেসরকারি স্নাতক শিক্ষাপ্রতিষ্ঠান। প্রতিষ্ঠানটি ১৯৬৪ সালে প্রতিষ্ঠিত হয়।

থাম্ব|প্রধান ফটক

## অবস্থান
এ কলেজটি চট্টগ্রাম জেলা শহরের সদরঘাট এলাকার দারোগাহাট নামক সড়কের পাশে অবস্থিত।

## ইতিহাস

### পাঠ্যক্রম
কলেজটিতে বর্তমানে উচ্চমাধ্যমিক এবং জাতীয় বিশ্ববিদ্যালয়ের অধীনে স্নাতক(পাস),  স্নাতক(সম্মান) এবং **স্নাতকোত্তর** **পড়ানো হয়।**

;
;উচ্চ মাধ্যমিক
* মানবিক বিভাগ
* ব্যবসা শিক্ষা বিভাগ
* বিজ্ঞান বিভাগ

;স্নাতক (পাস)
* বিএ
* বিএসএস
* বিবিএস

;স্নাতক (সম্মান)
* ইংরেজি
* ইসলামের ইতিহাস
* রাষ্ট্রবিজ্ঞান
* অর্থনীতি
* মার্কেটিং
* ফাইন্যান্স এবং ব্যাংকিং
* অ্যাকাউন্টিং
* ব্যবস্থাপনা

; স্নাতকোত্তর
* অর্থনীতি
* অ্যাকাউন্টিং
* ব্যবস্থাপনা

;প্রফেশনাল বিবিএ
* বিবিএ

## আরো দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজ

**চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজ** বাংলাদেশের চট্টগ্রাম জেলার হাটহাজারী উপজেলায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। এটি চট্টগ্রাম বিশ্ববিদ্যালয় ক্যাম্পাসে অবস্থিত এবং উক্ত বিশ্ববিদ্যালয়ের পৃষ্ঠপোষকতায় এটি পরিচালিত হয়। প্রতিষ্ঠানটিতে ভর্তির ক্ষেত্রে উক্ত বিশ্ববিদ্যালয়ের শিক্ষক এবং কর্মকর্তা-কর্মচারীদের সন্তান ও পোষ্যদের জন্য অধিকাংশ আসন সংরক্ষিত থাকে। প্রতিষ্ঠানটি ১৯৭০ খ্রিষ্টাব্দে প্রতিষ্ঠিত হয়।

## তথ্যসূত্র

বিষয়শ্রেণী:হাটহাজারী উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার বিদ্যালয়
বিষয়শ্রেণী:চট্টগ্রাম জেলার শিক্ষাপ্রতিষ্ঠান
বিষয়শ্রেণী:১৯৭০-এ পূর্ব পাকিস্তানে প্রতিষ্ঠিত
বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম বিশ্ববিদ্যালয়
পাথরঘাটা সিটি কর্পোরেশন কলেজ

**পাথরঘাটা মহিলা কলেজ** চট্টগ্রামের ব্রিক ফিল্ড রোডে অবস্থিত একটি কলেজ। এই প্রতিষ্ঠানে শুধুমাত্র মেয়েরাই পড়তে পারে।

পাথরঘাটা মহিলা কলেজ চট্টগ্রামের পাথরঘাটার ব্রিকফীল্ড রোডে অবস্থিত।
ব্রিকফীল্ড রোড, পাথরঘাটা, কোতোয়ালী, চট্টগ্রাম।

## অবকাঠামো
## ব্যবস্থাপনা
## শিক্ষকবৃন্দ
## কৃতি ছাত্রী
## আরো দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
ভিভা (ম্যাগাজিন)

***ভিভা*** ছিল প্রাপ্তবয়স্ক নারীদের ম্যাগাজিন। এই ম্যাগাজিনের ১৯৭০ সালে প্রকাশিত শুরু হলেও ১৯৮০ সালে প্রকাশনা স্থগিত করা হয়। এই ম্যাগাজিনের পূর্ণ শিরোনাম ছিল *ভিভা, দ্য ইন্টারন্যাশনাল ম্যাগাজিন ফর উইমেন*, এবং এটা প্রকাশনা করত বব গুসিয়ন এবং তার স্ত্রী , ক্যাথি কিটন। গুসিয়ন প্রাপ্তবয়স্ক পুরুষদের জন্য *[[পেন্টহাউস (পত্রিকা)|পেন্টহাউজ]]* ম্যাগাজিনের সম্পাদক। তিনি চেয়েছিলেন নারীদের জন্য সমভাগী শিরোনাম প্রকাশ করতে চেয়েছিল।  *ভিভা ছিল* নারীদের জন্য  যৌনদায়ক ম্যাগাজিন।  এই ম্যাগাজিনে নারীদের জন্য নানা নিবন্ধ, কল্পনা, নারীদের যৌনতা, শিল্পের নিরীক্ষণ, নানা বিখ্যাত ব্যক্তির সাক্ষাৎকার, ফ্যাশন, রূপচর্চা ইত্যাদি বিষয়ে প্রকাশ***ভিভা*** ছিল প্রাপ্তবয়স্ক নারীদের ম্যাগাজিন। এই ম্যাগাজিনের ১৯৭০ সালে প্রকাশিত শুরু হলেও ১৯৮০ সালে প্রকাশনা স্থগিত করা হয়। এই ম্যাগাজিনের পূর্ণ শিরোনাম ছিল *ভিভা, দ্য ইন্টারন্যাশনাল ম্যাগাজিন ফর উইমেন*, এবং এটা প্রকাশনা করত বব গুসিয়ন এবং তার স্ত্রী , ক্যাথি কিটন। গুসিয়ন প্রাপ্তবয়স্ক পুরুষদের জন্য *[[পেন্টহাউস (পত্রিকা)|পেন্টহাউজ]]* ম্যাগাজিনের সম্পাদক। তিনি চেয়েছিলেন নারীদের জন্য সমভাগী শিরোনাম প্রকাশ করতে চেয়েছিল।  *ভিভা ছিল* নারীদের জন্য  যৌনদায়ক ম্যাগাজিন।  এই ম্যাগাজিনে নারীদের জন্য নানা নিবন্ধ, কল্পনা, নারীদের যৌনতা, শিল্পের নিরীক্ষণ, নানা বিখ্যাত ব্যক্তির সাক্ষাৎকার, ফ্যাশন, রূপচর্চা ইত্যাদি বিষয়ে প্রকাশিত হয়।

## তথ্যসূত্র

## বহিঃসংযোগ
* ''ওয়াশিংটন মাসিক'' নিবন্ধে ''ভিভা'' ম্যাগাজিনকে উল্লেখ করেছ
* ''ওয়াশিংটন মাসিক'' নিবন্ধে ''ভিভা'' ম্যাগাজিনকে উল্লেখ করেছে
*ভিভা ''ভিভা''? ১৯৭৩ সালের ''টাইম'' হতে নিবন্ধ 
*নারীদের জন্য ত্বক ম্যাগাজিন, Associated Press report by Jacki King, November 5, 1973, The Free Lance Star, Fredericksburg, Virginia.

বিষয়শ্রেণী:পর্ন পত্রিকা
বিষয়শ্রেণী:মার্কিন যুক্তরাষ্ট্রের বিলুপ্ত নারীদের ম্যাগাজিন
বিষয়শ্রেণী:মার্কিন যুক্তরাষ্ট্রের আদিরসাত্মক ম্যাগাজিন
বিষয়শ্রেণী:১৯৭৩-এ প্রতিষ্ঠিত ম্যাগাজিন
বিষয়শ্রেণী:নিউ ইয়র্ক সিটির ম্যাগাজিন
বিষয়শ্রেণী:মার্কিন যুক্তরাষ্ট্রের মাসিক ম্যাগাজিন
বিষয়শ্রেণী:পর্নোগ্রাফিক নারীদের ম্যাগাজিন
এবারহার্ড রেকটিন

থাম্ব|ডান|200px
**এবারহার্ড রেকটিন** একজন মার্কিন সিস্টেমস প্রকৌশলী।

## জীবনী
রেকটিন ক্যালিফোর্নিয়া ইনস্টিটিউট অব টেকনোলজি থেকে তড়িৎ প্রকৌশলে ১৯৪৬ সালে ব্যাচেলর অব সায়েন্স ডিগ্রি এবং ১৯৫০ সালে পিএইচডি ডিগ্রি অর্জন করেন। তিনি ১৯৬৭ সালে অ্যাডভান্স রিসার্চ প্রজেক্ট অ্যাজেন্সির পরিচালক নিযুক্ত হন। তিনি ১৯৭৭ সালে অ্যারস্পেস কর্পোরেশনের প্রেসিডেন্ট হন। তিনি ১৯৮৭ সালে ইউনিভার্সিটি অব সাউদার্ন ক্যালিফোর্নিয়ার তড়িৎ প্রকৌশলের অধ্যাপক হিসেবে যোগদান করেন এবং ১৯৯৫ সালে অবসর গ্রহণ করেন। তিনি ১৯৭৭ সালে আইইইই আলেক্সান্ডার গ্রাহাম বেল মেডেল লাভ করেন। 

## তথ্যসূত্র

বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক
বিষয়শ্রেণী:১৯২৬-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:মার্কিন বায়বান্তরীক্ষ প্রকৌশলী
এশিয়ান ফিভার

***এশিয়ান ফেবার*** হল প্রাপ্তবয়স্কদের ম্যাগাজিন এবং প্রাপ্তবয়স্কদের ভিডিও সিরিজের নাম।

## পরিদর্শন
এশিয়ান ফেভার ম্যাগাজিনটিতে সুস্পষ্ট অল্প বয়স্ক নগ্ন নারীদের চিত্র প্রকাশ করা হয়। এই ম্যাগাজিনটিতে পূর্ব এশিয়ার নারীদের সুচিত্র, এশিয়ান পর্ন তারকারদের সাথে সাক্ষাৎকার এবং এশিয়ার পর্নোগ্রাফি ডিভিডির নিরীক্ষণ বিষয়ক নানা প্রতিবেদন প্রকাশিত হতো।

*এশিয়ান ফেভার* প্রতি বছর ১৩ বার প্রকাশিত ল্যারি ফ্লাইন্ট এর ল্যারি ফ্লাইন্ট পাবলিকেশন দ্বারা প্রকাশিত ম্যাগাজিন, এবং হাস্টলার ভিডিও এছাড়াও প্রযোজনা করে *এশিয়ান ফেবার" লাইন অব ভিডিও। *এশিয়ান ফেবার'' লেখক ড্যাভিড অ্যারন ক্লার্ক "এশিয়ান ফেভার" সিরিজেরপরিচালক হন।

## তথ্যসূত্র

বিষয়শ্রেণী:পর্ন পত্রিকা
বিষয়শ্রেণী:মার্কিন পর্নোগ্রাফিক ম্যাগাজিন
বিষয়শ্রেণী:পর্নোগ্রাফিক পুরুষদের ম্যাগাজিন
বিষয়শ্রেণী:মার্কিন যুক্তরাষ্ট্রের পুরুষদের ম্যাগাজিন
বিষয়শ্রেণী:মার্কিন যুক্তরাষ্ট্রের মাসিক ম্যাগাজিন
বিষয়শ্রেণী:জাতিগত পর্নোগ্রাফি
বিষয়শ্রেণী:১৯৯৯-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৯৯-এ প্রতিষ্ঠিত ম্যাগাজিন
এরিক এডেন সামনার

**এরিক এডেন সামনার** একজন অস্ট্রীয় প্রকৌশলী এবং বিজ্ঞানী।

## প্রাথমিক জীবন
সামনার ১৯২৪ সালের ১৭ ডিসেম্বর অস্ট্রিয়ার ভিয়েনায় জন্মগ্রহণ করেন। তিনি কুপার ইউনিয়ন থেকে যন্ত্র প্রকৌশলে ১৯৪৮ সালে বিএসসি ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৫৩ সালে পদার্থবিজ্ঞানে মাস্টার অব আর্টস ডিগ্রি অর্জন করেন।

## কর্মজীবন
তিনি ১৯৪৮ সালে বেল ল্যাবসে যোগদান করেন। তিনি ১৯৬০ সালে ট্রান্সমিশন সিস্টেমসের পরিচালক নিযুক্ত হন। ১৯৬২ থেকে ১৯৬৭ সাল পর্যন্ত আন্ডারওয়াটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৬৭ সালে ট্রান্সমিশন মিডিয়া ডিভিশনের পরিচালক নিযুক্ত হন।

## অর্জন
তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন। 

## তথ্যসূত্র

বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:১৯২৩-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:মার্কিন তড়িৎ প্রকৌশলী
হুনান

**হুনান** দক্ষিণ-মধ্য চীনের একটি প্রদেশ। এই প্রদেশটি মোট ২ লক্ষ ১০ হাজার বর্গ কিলোমিটার এলাকা নিয়ে গঠিত। ছাংশাহলো হুনান প্রদেশের রাজধানী শহর। হুনান প্রদেশ তুংথিং হ্রদের দক্ষিণে এবং ইয়াংসে নদীবিধৌত অববাহিকা অঞ্চলের মাঝামাঝি স্থানে অবস্থিত। হুনানের সাথে ছুংছিং, চিয়াংসি, কুয়াংতুং, হুপেই, কাংসি এবং কুইচৌ প্রদেশের সীমান্ত রয়েছে।

## টীকা

## তথ্যসূত্র

বিষয়শ্রেণী:হুনান
বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
ইউনিকোডে কন্নড় লিপি

## তথ্যসূত্র

বিষয়শ্রেণী:ইউনিকোড চার্ট
বিষয়শ্রেণী:ইউনিকোড ব্লক
বিরসা দাশগুপ্ত

**বিরসা দাশগুপ্ত** ভারতের একজন প্রখ্যাত বাঙালি চলচ্চিত্র পরিচালক।

## পরিচালিত চলচ্চিত্রের তালিকা

## তথ্যসূত্র

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:১৯৭৫-এ জন্ম
বালিয়াটী ঈশ্বর চন্দ্র উচ্চ বিদ্যালয়

**বালিয়াটী ঈশ্বর চন্দ্র উচ্চ বিদ্যালয়** হল বাংলাদেশের মানিকগঞ্জ জেলার সাটুরিয়া উপজেলায় অবস্থিত একটি ঐতিহ্যবাহী উচ্চ বিদ্যালয় (হাই স্কুল)। মানিকগঞ্জের বালিয়াটি রাজবাড়ির জমিদার হরেন্দ্র কুমার রায় চৌধুরী কর্তৃক ১৯১৯ সালে বিদ্যালয়টি প্রতিষ্ঠিত হয়। প্রতিষ্ঠার প্রথম বছরই এটি কলকাতা বিশ্ববিদ্যালয় কর্তৃক স্বীকৃতি লাভ করে। বিদ্যালয়টি মোট ১৭ একর জমির ওপর প্রতিষ্ঠিত। এ বিদ্যালয়টিতে বর্তমানে(২০১৬ খ্রিঃ) প্রায় ১ হাজার ১০০ জন শিক্ষার্থী পড়াশোনা করছে।

## চিত্রশালা

Image:বালিয়াটী ঈশ্বর চন্দ্র উচ্চ বিদ্যালয়, মানিকগঞ্জ.jpg|বালিয়াটী ঈশ্বর চন্দ্র উচ্চ বিদ্যালয় ভবন
Image:Ishwar chandra high school, Manikgonj-3.jpg| স্কুল ভবনের বারান্দা
Image:Ishwar chandra high school, Manikgonj-5.jpg|বিদ্যালয়ে প্রবেশের গেইট


## তথ্যসূত্র

বিষয়শ্রেণী:মানিকগঞ্জ জেলার বিদ্যালয়
বিষয়শ্রেণী:সাটুরিয়া উপজেলা
বিষয়শ্রেণী:১৯১৯-এ ভারতে প্রতিষ্ঠিত

বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান
অ্যাসোসিয়েশন ফর সোশ্যাল অ্যাডভান্সমেন্ট

**আশা** () বিশ্বের সর্ববৃহৎ আত্মনির্ভরশীল ক্ষুদ্রঋণ প্রদানকারী প্রতিষ্ঠান। বিশ্বখ্যাত ফোর্বস ম্যাগাজিনের সমীক্ষায় আশা বিশ্বের শীর্ষতম  ক্ষুদ্রঋণ প্রদানকারী সংস্থা হিসেবে স্বীকৃত। আশা দরিদ্র জনগোষ্ঠীর আর্থ-সামাজিক উন্নয়ন ও দারিদ্র্য বিমোচনের লক্ষ্য নিয়ে ১৯৭৮ সালে যাত্রা শুরু করে। ডিসেম্বর ২০১১ পর্যন্ত বাংলাদেশের ৬৪টি জেলার ৫১১টি থানার ৩,১৫৪টি ব্রাঞ্চ কার্যালয়ের মাধ্যমে আশা'র কার্যক্রম পরিচালিত হচ্ছে। ডিসেম্বর ২০১১ পর্যন্ত আশার মোট তহবিলের পরিমাণ প্রায় পাঁচ হাজার সাতশ সাতান্ন কোটি টাকা।বাংলাদেশ ছাড়াও আশা ভারত, পাকিস্তান, শ্রীলঙ্কা, মিয়ানমার, কম্বোডিয়া, ফিলিপাইন, নাইজেরিয়া, ঘানা, কেনিয়া, তানজানিয়া এবং উগান্ডা তে ক্ষুদ্রঋণ বিতরণ করছে।

## তথ্যসূত্র

## আরও দেখুন
* আশা বিশ্ববিদ্যালয় বাংলাদেশ

## বহিঃসংযোগ
* 

বিষয়শ্রেণী:১৯৭৮-এ প্রতিষ্ঠিত
বিষয়শ্রেণী:বাংলাদেশ ভিত্তিক অলাভজনক সংগঠন
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:১৯৭৮-এ প্রতিষ্ঠিত সংগঠন
ধীরে ধীরে

**ধীরে ধীরে** ভারতীয় গায়ক ইয়ো ইয়ো হানি সিং কর্তৃক রেকর্ডকৃত একক গান। তিনি গানটি তার আইফোনে রেকর্ড করেছিলেন এবং তিনি যখন বাই পোলার ডিজঅর্ডারে রোগে ভুগছিলেন তখন তিনি তার ল্যাপটপে গানটির সুর করেছিলেন। গানটি তিনি একক হিসেবে হটস্টারে অগাস্ট ৩১, ২০১৫ সালে মুক্তি দেন।

## তথ্যসূত্র

বিষয়শ্রেণী:হিন্দি গান
বিষয়শ্রেণী:ভারতীয় গান
বিষয়শ্রেণী:২০১৫-এর গান
বিষয়শ্রেণী:গজল গান
বিষয়শ্রেণী:হিন্দি চলচ্চিত্রের গান
বিষয়শ্রেণী:পাঞ্জাবি ভাষার গান
বিষয়শ্রেণী:ভারতের শীর্ষ একক
আবদুর রেজ্জাক খান

**আবদুর রেজ্জাক খান** (১৯০০―১৯৮৪) বাঙালি ব্রিটিশবিরোধী স্বাধীনতা সংগ্রামী, সাম্যবাদী বিপ্লবী ও রাজনীতিবিদ।

## জন্ম
জন্ম জুন ১৯০০ খ্রিষ্টাব্দ। বাড়ি হাকিমপুর, অবিভক্ত ২৪ পরগনা।

## স্বাধীনতা আন্দোলনে
আবদুর রেজ্জাক খানের পূর্বপুরুষেরা ওয়াহাবী আন্দোলনের সাথে জড়িত ছিলেন। কিশোর বয়েস থেকেই বিপ্লবী রাজনীতিতে ঝোঁক ছিল। 'রেশমিরুমাল' দলের মুসলিম তরুনদের নিয়ে বিপ্লবী সংগঠন গড়ে তোলার চেষ্টা করেন। বিপিনবিহারী গঙ্গোপাধ্যায়ের সংস্পর্শেও এসেছিলেন। অসহযোগ আন্দোলনে যোগ দিয়ে কারাবাস করেন। এই আন্দোলনে থাকলেও সশস্ত্র বিপ্লবীদের সাথে নিবিড় যোগাযোগ ছিল। মাস্টারদা সূর্য সেনের নেতৃত্বে চট্টগ্রাম যুববিদ্রোহের সময় লুকিয়ে তাদের অস্ত্র যোগান দিতেন। একাজে বিপ্লবী শহীদ সন্তোষ কুমার মিত্র ছিলেন তার অন্যতম সাথী।

## সাম্যবাদে আকর্ষণ
বিশের দশকের গোড়াতেই সমাজতান্ত্রিক মতবাদের প্রতি গভীর আগ্রহ জন্মে। ১৯২২ এ মুজফ্‌ফর আহ্‌মেদ, আবদুল হালিমের সাথে তার যোগাযোগ হয়। কমিউনিস্ট আন্তর্জাতিক দলিলেও তার নাম উল্লেখ আছে।

## শ্রমিক আন্দোলন
কমিউনিস্ট নেতা বঙ্কিম মুখার্জীর সাথে মেটিয়াবুরুজ- ব্যারাকপুর শিল্পাঞ্চলে ব্যাপক শ্রমিক আন্দোলনের প্রথম সারিতে ছিলেন আবদুর রেজ্জাক খান। ওয়ার্কার্স ও পেজান্ট পার্টির অন্যতম প্রতিষ্ঠাতাদের মধ্যে তার নাম উল্লেখ্য। ১৯২৯ এ আবদুল মোমিন প্রমুখদের সাথে বৃহৎ চটকল ধর্মঘটে নেতৃত্ব দান। ১৯৩০-৩৬ বিনা বিচারে কারারুদ্ধ থাকার সময় কমিউনিস্ট কনসলিডেশন গঠন। মুক্তি পেয়ে সারা ভারত কৃষান সভার কাজে যোগ দেন ও গ্রামে কৃষকদের মধ্যে কাজ করতে থাকেন।

## কমিউনিস্ট পার্টিতে
ভারতের কমিউনিস্ট পার্টি নিষিদ্ধ ঘোষিত হলে ১৯৪১ সালে বন্দী হন এবং ১৯৪৩ এ মুক্তি পান। স্বাধীন ভারতে পার্টি পূনরায় বে-আইনি ঘোষিত হয় এবং তিনি ১৯৪৮ থেকে ৫২ জেলবন্দী থাকেন।

## সংসদীয় রাজনীতি
১৯৬৩ সালে পার্টির পক্ষ থেকে রাজ্য সভার সদস্য মনোনীত হন এবং ১৯৬৯ খ্রিষ্টাব্দে হাসনাবাদ থেকে বিধানসভাতে নির্বাচিত হয়েছিলেন। পশ্চিমবঙ্গ দ্বিতীয় যুক্তফ্রন্ট মন্ত্রীসভার ত্রানমন্ত্রী ছিলেন তিনি।

## মৃত্যু
২৮ জানুয়ারি ১৯৮৪ তার মৃত্যু হয়।

## তথ্যসূত্র

বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
বিষয়শ্রেণী:১৯০০-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১
বিষয়শ্রেণী:পশ্চিমবঙ্গের রাজ্যসভা সদস্য
ডোনাল্ড কক্স

**ডোনাল্ড কক্স** একজন তড়িৎ প্রকৌশলী এবং স্ট্যানফোর্ড বিশ্ববিদ্যালয় এর অধ্যাপক।

## জীবনী
কক্স নেব্রাস্কা বিশ্ববিদ্যালয় থেকে তড়িৎ প্রকৌশলে ১৯৫৯ সালে বিএসসি এবং ১৯৬০ সালে এমএসসি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৭/১৯৬৮ সালে পিএইচডি ডিগ্রি অর্জন করেন। তিনি ১৯৬০ থেকে ১৯৬৩ সাল পর্যন্ত ওহিওর রাইট প্যাটার্সন বিমান ঘটিতে কমিউনিকেশন সিস্টেম ডিজাইন করেন। ১৯৬৮ থেকে ১৯৭৩ সাল বেল ল্যাবসের টেকনিকাল স্টাফের সদস্য হিসেবে কর্মরত ছিলেন। তিনি ১৯৮৪ থেকে ১৯৯৩ সাল পর্যন্ত বেল কমিউনিকেশন রিসার্চের নির্বাহী পরিচালক এবং রেডিও রিসার্চের ডিভিশন ম্যানেজার হিসেবে দায়িত্ব পালন করেন।  তিনি ১৯৯৩ থেকে ২০১২ সাল পর্যন্ত  স্ট্যানফোর্ড বিশ্ববিদ্যালয় এ শিক্ষকতা করেন। তাঁর ১৯টি প্যাটেন্ট রয়েছে। 

## পুরস্কার ও সম্মাননা
* আইইইই মরিস ই লীডস অ্যাওয়ার্ড (১৯৮৫)
* আইইইই আলেক্সান্ডার গ্রাহাম বেল মেডেল ১৯৯৩
* আইইইই থার্ড মিলেনিয়াম মেডেল ২০০০

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:১৯৩৭-এ জন্ম
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:নেব্রাস্কা-লিংকন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন প্রকৌশলী
১৭২৯ (সংখ্যা)

**১৭২৯** একটি স্বাভাবিক সংখ্যা। এটি ১৭২৮ এর পরবর্তী ও ১৭৩০ এর পূর্ববর্তী সংখ্যা। এটিকে হার্ডি-রামানুজন সংখ্যা বলা হয় কেননা এই সংখ্যাটির সঙ্গে ব্রিটিশ গণিতবিদ জি.এইচ. হার্ডি এবং ভারতীয় গণিতজ্ঞ শ্রীনিবাস রামানুজন এর একটি মজার অভিজ্ঞতা জড়িয়ে আছে।
একদা অসুস্থ রামানুজনকে দেখতে হার্ডি হাসপাতালে যান এবং সেখানেই এই ঘটনাটি ঘটে।

হার্ডির ভাষায়:

দুটি ভিন্ন উপায় হল:
: ১৭২৯ = ১৩ + ১২৩ = ৯৩ + ১০৩
এই উদ্ধৃতিটিতে কখনও কখনও ‘ধনাত্মক ঘনসংখ্যা’ ব্যবহৃত হয়, কেননা ঋণাত্মক সংখ্যার ঘনসংখ্যা নিলে সর্বনিম্ন সমাধান ৯১ পাওয়া যায়।
:৯১ = ৬৩ + (−৫)৩ = ৪৩ + ৩৩
## আরও দেখুন
*
* - D1 mentions the Hardy–Ramanujan number.

## তথ্যসূত্র

## বহিঃসংযোগ
* গণিত বিশ্ব: হারডি-রাজানুজন নম্বর 
* বিবিসি: A Further Five Numbers  
* 

বিষয়শ্রেণী:পূর্ণ সংখ্যা
বিষয়শ্রেণী:শ্রীনিবাস রামানুজন
বিষয়শ্রেণী:জি.এইচ. হার্ডি
দ্য কুইক অ্যান্ড দ্য ডেড

**দ্য কুইক অ্যান্ড দ্য ডেড** দিয়ে বুঝায়:
## বাইবেলের বাগধারা
*দ্য কুইক অ্যান্ড দ্য ডেড (বাগধারা), ক্রিস্টানদের বাইবেলের একটি বাগধারা।

## চলচ্চিত্র
(কালক্রম অনুযায়ী)
*''দ্য কুইক অ্যান্ড দ্য ডেড'' (১৯৬৩-এর চলচ্চিত্র), রবার্ট টটেন পরিচালিত যুদ্ধের চলচ্চিত্র, দ্বিতীয় বিশ্বযুদ্ধের সময়কালের নাৎসি অধ্যুষিত ইউরোপ নিয়ে নির্মিত।
*''দ্য কুইক অ্যান্ড দ্য ডেড'' (১৯৭৮-এর চলচ্চিত্র), গ্র্যান্ড পিক্স বিজয়ের দৌড় নিয়ে নির্মিত প্রামাণ্যচিত্র, বর্ণনাকারী স্টেসি কিচ।
*''দ্য কুইক অ্যান্ড দ্য ডেড'' (১৯৮৭-এর চলচ্চিত্র), লুইস এল'অ্যামোর ১৯৭৩ সালের উপন্যাস অবলম্বনে রবার্ট ডে পরিচালিত টেলিছবি।
*''দ্য কুইক অ্যান্ড দ্য ডেড'' (১৯৯৫-এর চলচ্চিত্র), স্যাম রেইমি পরিচালিত পশ্চিমা ধাঁচের চলচ্চিত্র, প্রধান চরিত্রে অভিনয় করেছেন শ্যারন স্টোন।

## গেইম
**দ্য কুইক অ্যান্ড দ্য ডেড* (১৯৯৫), এলিজাবেথ ফিশির *[[রেইথ: দ্য অবলিভিয়ন]]* (১৯৯৪)-এর সম্পূরক।

## সাহিত্য
(লেখকের শেষ নাম অনুযায়ী বর্ণানুক্রমিকভাবে)
**দ্য কুইক অ্যান্ড দ্য ডেড* (১৯৯১), জর্জ গ্রান্ট রচিত বই।
**দ্য কুইক অ্যান্ড দ্য ডেড: বায়োমেডিকেল থিওরি ইন অ্যানশিয়েন্ট ইজিপ্ট* (২০০৪), অ্যান্ড্রু হান্ট গর্ডন ও ক্যালভিন ডব্লিউ. স্কয়াবের আঙ্কের উৎপত্তি নিয়ে গবেষণামূলক প্রবন্ধ।
**দ্য কুইক অ্যান্ড দ্য ডেড* (১৯৭৩), লুইস এল'অ্যামোর রচিত উপন্যাস।
**দ্য কুইক অ্যান্ড দ্য ডেড* (২০০৮), ম্যাথু জন লি রচিত জনপ্রিয় সংস্কৃতি নিয়ে লেখা থ্রিলার উপন্যাস।
**দ্য কুইক অ্যান্ড দ্য ডেড* (১৯৪৩), এলারি কুইন রচিত উপন্যাস।
*''দ্য কুইক অ্যান্ড দ্য ডেড'' (সংকলন), ভিনসেন্ট স্টারেটের গল্প সংকলন।
**দ্য কুইক অ্যান্ড দ্য ডেড* (১৯৫৬), বিল ওয়াটারটন রচিত বই।
**দ্য কুইক অ্যান্ড দ্য ডেড* (২০০২), জয় উইলিয়ামস উপন্যাস।
নরনারায়ণ

**মহারাজ নরনারায়ণ** অবিভক্ত কোচ রাজ্য কামতাপুরের তৃতীয় ও অন্তিম রাজা ছিলেন। তার আগের রাজা ছিলেন দেউতাক বিশ্বসিংহ। নরনারায়ণের শাসনকালে কোচ রাজ্য রাজনৈতিক ও সাংস্কৃতিক ক্ষেতে্রর উচ্চ শিখরে আরোহণ করেছিলেন। তিনি *নারায়ণী*  নামে একধরনে রূপোর মুদ্রার প্রচলন আরম্ভ করেছিলেন। শ্রীমন্ত শংকরদেবের নববৈষ্ণব ধর্মকে তিনিই প্রথম রাজকীয় পৃষ্ঠপোষকতা প্রদান করেছিলেন।  তিনি সাহিত্য -সংস্কৃতিরও একজন উল্লেখযোগ্য পৃষ্ঠপোষক ছিলেন। তার শাসনকালে পুরুষোত্তম বিদ্যাবাগীশ *প্রয়োগ রত্নমালা* নামে সংস্কৃত ব্যাকরণ লিখেছিলেন।

১৫৮১ সালে তার ভাইপো রঘুদেব (চিলারায়ের পুত্র) নরনারায়ণের অধীনে রাজ্যর পূর্ব প্রান্ত কোচ হাজোতে শাসনভার গ্রহণ করেন। কিন্তু নরনারায়ণের মৃত্যুর পর তিনি নিজের স্বাধীনতা ঘোষণা করেন ও নরনারায়ণের পুত্র লক্ষ্মীনারায়ণ রাজ্যের পশ্চিম প্রান্ত কোচবিহারএ শাসন প্রতিষ্ঠা করেন।

নরনারায়ণের স্মৃতিতে আসামে  ব্রহ্মপুত্র নদীর দু'পারের যোগীঘোপা ও পঞ্চরত্ন সংযোগী সেতুর নাম নরনারায়ণ সেতু রাখা হয়েছে।

## তথ্যসূত্র

## আরও দেখুন

#

বিষয়শ্রেণী:কোচবিহার জেলা
বিষয়শ্রেণী:আসামের ব্যক্তি
বিষয়শ্রেণী:কোচবিহারের ইতিহাস
বিষয়শ্রেণী:কোচবিহার জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:হিন্দু রাজশাসক
বিষয়শ্রেণী:১৬শ শতাব্দীর ভারতীয় ব্যক্তি
ইলাহি (গান)

"**ইলাহি**"  ২০১৩ বলিউড চলচ্চিত্র ইয়ে জাওয়ানি হে দিওয়ানি এর  একটি হিন্দি গান। গানটির সুরকার হল প্রিতম   এবং গানটি গেয়েছেন অরিজিৎ সিং এবং  মোহিত চৌহান । গানটি কথাগুলো লেখেছেন অমিতাভ ভট্টাচার্য। গানিটির মিউজিক ভিডিওতে বলিউড অভিনেতা রণবীর কাপুর অংশগ্রহণ করেন। গানটি আরেকটি সংস্করণ চলচ্চিত্রের গানের অংশ হিসেবে মুক্তি পায় যেটিতে মোহিত চৌহান কণ্ঠ দিয়েছেন।

## মুক্তি এবং সাড়া

গানটি চিলচ্চিত্রের ডিজিটাল সাউন্ডট্র‌্যাক হিসেবে এপ্রিল ২৯, ২০১৩ তারিখে মুক্তি পায়। চলচ্চিত্রের অভিনয়কৃত মুখভর্তি দাড়িসহ রণবীরের একাধিক ছবির সমন্বয়ে কাবিরা গানটি মিউজিক ভিডিওর সাথে মে ৫, ২০১৩ তারিখে মুক্তি দেয়া হয়। গানটির মিউজিক ভিডিওটি আনুষ্ঠানিকভাবে টি-সিরিজ চ্যানেলের মাধ্যমে ইউটিউবে এপ্রিল ৬, ২০১৩ সালে মুক্তি দেয়া হয়। 

## তথ্যসূত্র

## বহিঃসংযোগ

বিষয়শ্রেণী:হিন্দি গান
বিষয়শ্রেণী:২০১৩-এর গান
বিষয়শ্রেণী:হিন্দি চলচ্চিত্রের গান
বিষয়শ্রেণী:অরিজিৎ সিংয়ের গান
বিষয়শ্রেণী:চলচ্চিত্রের গান
মাস্ত মাগান

**মাস্ত মাগান** () ২০১৪ বলিউড চলচ্চিত্র টু স্টেট-এর  একটি রোমান্টিক ধরনের গান। গানটির সুরকার হল  শঙ্কর-এহসান-লয় এবং গানটি গেয়েছেন অরিজিৎ সিং এবং চিন্ময়। গানটি কথাগুলো লিখেছেন অমিতাভ ভট্টাচার্য গানটির মিউজিক ভিডিওতে অংশ নেন বলিউড অভিনেতা অর্জুন কাপুর এবং অভিনেত্রী আলিয়া ভাট

## মুক্তি
মার্চ ১৫, ২০১৪ তারিখে অ্যালবামের অন্যান্য গানের সাথে গানটির মুক্তি দেয়া হয়।
 গানটির মিউজিক ভিডিওটি আনুষ্ঠানিকভাবে টি-সিরিজ চ্যানেলের মাধ্যমে ইউটিউবে মার্চ ২৬, ২০১৪ সালে মুক্তি দেয়া হয়।    গানটি অ্যালবামের তৃতীয় গান হিসেবে মুক্তি দেয়া হয়।
## সম্মাননা

## তথ্যসূত্র

## বহিঃসংযোগ

বিষয়শ্রেণী:হিন্দি গান
বিষয়শ্রেণী:২০১৪ সালের গান
বিষয়শ্রেণী:হিন্দি চলচ্চিত্রের গান
বিষয়শ্রেণী:অরিজিৎ সিংয়ের গান
বিষয়শ্রেণী:চলচ্চিত্রের গান
বিষয়শ্রেণী:২০১৪-এর গান
বিষয়শ্রেণী:শঙ্কর-এহসান-লয়ের সুরারোপিত গান
মেঁ রাহুঁ ইয়া না রাহুঁ

**" মেঁ রাহুঁ ইয়া না রাহুঁ "** ভারতীয় সঙ্গীত শিল্পী আরমান মালিক কর্তৃক ২০১৫ সালে রেকর্ডকৃত একটি হিন্দি ভাষার গান। গানটির মিউজিক ভিডিও শুটিং করা হয় ভারতের গোয়ায়  এবং মিউজিক ভিডিও শুটিং এ বলিউড অভিনেতা ইমরান হাশমি এবং  অভিনেত্রী এশা গুপ্তা অংশগ্রহণ করেন। টি-সিরিজ ইউটিউবে মিউজিক ভিডিওটিকে নভেম্বর ২৩, ২০১৫ তারিখে মুক্তি দেয়। ইউটিউবে গানটি ডিসেম্বর ২৬, ২০১৬ পর্যন্ত মোট ৭০,৪২২,২৬৪ বার দেখা হয়েছে।মিরছি মিউজিক অ্যাওয়ার্ড ২০১৬  এ গানটি সেরা ভারতীয় পপ গানের পুরস্কার লাভ করে। ষষ্ঠ গ্লোবাল ইন্ডিয়ান মিউজিক একাডেমী অ্যাওয়ার্ডসে এটি সেরা মিউজিক ভিডিওর পুরস্কার অর্জন করে।

## তথ্যসূত্র

বিষয়শ্রেণী:হিন্দি গান
বিষয়শ্রেণী:ভারতীয় গান
বিষয়শ্রেণী:২০১৫-এর গান
বিষয়শ্রেণী:হিন্দি চলচ্চিত্রের গান
জিনা জিনা

** জিনা জিনা** ২০১৫ বলিউড চলচ্চিত্র বদলাপুরের  একটি রোমান্টিক ধরনের গান। গানটির সুরকার হল  শচীর-জিগান এবং গানটি গেয়েছেন জনপ্রিয় পাকিস্তানি বলিউড সঙ্গীত শিল্পী আতিফ আসলাম। গানটির কথাগুলো লেখেছেন দিনেশ ভিজান এবং প্রিয়া সারাই্যয়া। গানটির সঙ্গীত ভিডিওতে ভারুন ধাওয়ান, যামি গৌতম এবংআতিফ আসলাম অংশ নিয়েছেন।২০১৫ সালে সেরা গানগুলোর মধ্যে জিনা জিনা অন্যতম।

## স্বীকৃতি

## গানের তালিকা এবং ধরন
***ডিজিটাল  একক**
# "জিনা জিনা" – ৩:৫০

***অরিজিন্যাল মোশন পিকচার সাইন্ডট্র‌্যাক**
# " জিনা জিনা " – 3:49
# " জিনা জিনা" (রিমিক্স সংস্করণ)" – ৩:৩৯

## তথ্যসূত্র

বিষয়শ্রেণী:হিন্দি গান
বিষয়শ্রেণী:হিন্দি চলচ্চিত্রের গান
বিষয়শ্রেণী:চলচ্চিত্রের গান
বিষয়শ্রেণী:২০১৫-এর গান